লেয়া সেদু

লেয়া এলেন সেদু-ফর্নিয়ে দ্য ক্লোজন (, জন্ম: জুলাই ১, ১৯৮৫) একজন ফরাসি অভিনেত্রী। তিনি লেয়া সেদু () নামেই বেশি পরিচিত। তিনি ফরাসি চলচ্চিত্রে অভিনয় শুরু করেন "দ্য লাস্ট মিস্টার্স" (২০০৭) এবং "অন ওয়ান" (২০০৮) চলচ্চিত্রে অভিনয়ের মাধ্যমে। "দ্য বিউটিফুল পারসন" (২০০৮) চলচ্চিত্রে অভিনয়ের জন্য কান চলচ্চিত্র উৎসবে বছরের নারী প্রতিভাসের জন্যে ত্রোফে শোফার ("শোফার শিরোপা") পুরস্কার লাভ এবং সর্বাধিক আশাপ্রদ অভিনেত্রীর জন্য সেজার পুরস্কারে মনোনয়োনের মাধ্যমে ফরাসি চলচ্চিত্রে তার অভিষেক নজরে আসে।
এরপর হলিউডের "ইনগ্লোরিয়াস বাস্টার্ডস" (২০০৯), "রবিন হুড" (২০১০), "মিডনাইট ইন প্যারিস" (২০১১) এবং "" (২০১১) ইত্যাদি চলচ্চিত্রে তার উপস্থিতি নজরে আসে। ফরাসি চলচ্চিত্রে, তিনি "বেল উপাইন" (২০১০) চলচ্চিত্রে তার চরিত্রের জন্য দ্বিতীয় বারের মতো সর্বাধিক আশাপ্রদ অভিনেত্রীর জন্য সেজার পুরস্কার এবং "ফেয়ারওয়েল, মাই কুইন" (২০১২) চলচ্চিত্রের জন্য শ্রেষ্ঠ অভিনেত্রীর জন্য সেজার পুরস্কার মনোনয়োন পান।
২০১৩ সালে, সেদু "ব্লু ইজ দ্য ওয়ার্মেস্ট কালার" চলচ্চিত্র সমালোচকদের দ্বারা বহুল প্রশংসিত চরিত্রের জন্য কান চলচ্চিত্র উৎসবে পাল্ম দর পুরস্কার অর্জনের পর ব্যাপকভাবে নজরে আসে। পরবর্তীতে তিনি শ্রেষ্ঠ অভিনেত্রীর জন্য লুমেরেস পুরস্কার লাভ করেন। পরবর্তী বছর তিনি শ্রেষ্ঠ অভিনেত্রীর জন্য সেজার পুরস্কার এবং বাফটা রাইজিং স্টার পুরস্কারের মনোনয়োন লাভ করেন।
অক্টোবর ২০১৫ সালে মুক্তিপ্রাপ্ত জেমস বন্ড চলচ্চিত্র সিরিজের ২৪ তম ছবি "স্পেক্টার"-এ বন্ড গার্ল মেডিলিন সোয়ান চরিত্রে তিনি অভিনয় করেন।
সেদু ১৯৮৫ সালে প্যারিসে জন্ম নেন। তার পিতা অঁরি সেদু একজন ব্যবসায়ী এবং মাতা ভালেরি স্খা্লামবাগার একজন মানবপ্রেমী। বাবা-মা উভয়ই আংশিকভাবে আলসেশীয় বংশদ্ভুত। তিনি প্যারিসের ১৬তম প্রশাসনিক অঞ্চলের জন্ম নেন, তবে বেড়ে ওঠেন ৬তম জেলা অঞ্চলে। তার পাঁচজন কনিষ্ঠ সহোদর রয়েছে এবং একজন বড় বোন রয়েছে কামিলো যিনি তার স্টাইলিস্ট হিসেবে কাজ করেন। তার বাবা ব্যবসায়ী ও উদ্ভাবক মার্সেল স্খা্লামবাগারের প্রপৌত্র এবং তার মা মার্সেলের ভাই মরিস স্খা্লামবাগারের নাতনী। সেদুর যখন তিন বছর বয়স তখন তার বাবা-মার বিবাহ-বিচ্ছেদ ঘটে, এবং পরবর্তীতে দুইজন আলাদা বসবাস করতে থাকেন; তার মা আফ্রিকায় চলে যান এবং তার বাবা নিজের ব্যবসা-প্রতিষ্ঠানে ব্যস্ত হয়ে পড়েন।
মিডিয়া এবং বিনোদনের সাথে তার পরিবারের সম্পৃক্ততার থাকায়, আলোকচিত্রী ন্যান গল্ডিন, সঙ্গীতঙ্গ লো রীড এবং মাইক জাগের এবং পাদুকা নকশাকারী ক্রিশ্চিয়ান লিওবটি প্রভৃতি বিশিষ্ট শিল্পীদের সঙ্গে সেদুর পরিচিতি ঘটে। ছয় বছর ধরে, ইংরেজি শিখার জন্যে বারার আদেশে তিনি আমেরিকার সামার ক্যাম্পে গিয়েছিলেন। তিনি কঠোর প্রোটেস্ট্যান্ট পরিবেশের মধ্য দিয়ে প্রতিপালন হয়েছেন, কিন্তু তিনি ধার্মিক নন।
ফ্রান্সে সেদুর পরিবার ব্যাপকভাবে পরিচিত। তার পিতামহ জেরোম সেদু চলচ্চিত্র নির্মাতা প্রতিষ্ঠান পাতে-র প্রধান ছিলেন; তার চাচা নিকোলা সেদু গৌমেন্ট ফিল্ম কোম্পানির চেয়ারম্যান; তার আরেক চাচা, মাইকেল সেদু চলচ্চিত্র প্রযোজক, ও লিল-ভিত্তিক ফুটবল ক্লাব লিল ওএসসি-এর বর্তমানে প্রধান এবং তার পিতা, ফরাসি বেতার কোম্পানি প্যারটের প্রধান নির্বাহী কর্মকর্তা। সেদুর সংযোগ থাকা সত্ত্বেও, প্রথমে তার চলচ্চিত্র কর্মজীবনে তার পরিবারের কোন আগ্রহ ছিল না এবং তাকে এ বিষয়ে কোন সহায়তা করা হয় নি। শিশু হিসাবে, তার কাজ করার কোন ইচ্ছা ছিল না। বরং, তিনি অপেরা গায়ক হতে চেয়েছিলেন, এবং কনসারভেটরি দে প্যারিসে সঙ্গীত অধ্যয়ন করেছন।
সেদু বলেন "ব্লু ইজ দ্য ওয়ার্মেস্ট কালার" চলচ্চিত্রায়ন তার যৌনতা সম্পর্কে প্রশ্ন তোলে: "অবশ্যই আমি করেছি [জিজ্ঞেস করুন]। একজন ব্যক্তি হিসেবে, একজন মানব স্বত্তা হিসাবে... এটা কিছুই না, ওসব দৃশ্য তৈরী। অবশ্যই আমি নিজেকে প্রশ্ন করেছি। কিন্তু, কোন প্রতিভাস পাই নি।" তার বয়ফ্রেন্ড কোন অভিনেতা নয় এমনকি এখনো বিখ্যাত নন।"